Na podlagi 131. člena Zakona o urejanju prostora (ZUreP-2, Uradni list RS, št. 61/2017) župan Mestne občine Kranj s tem

**JAVNIM NAZNANILOM**

**obvešča javnost o javni razgrnitvi**

**elaborata lokacijske preveritve** **z identifikacijsko številko 2494**

I.

Mestna občina Kranj naznanja javno razgrnitev elaborata lokacijske preveritve za enoto urejanja prostora KR J 21, na zemljiščih s parc. št. 906/11, 906/15 in 906/16, vse k.o. 2100 Kranj.

V elaboratu je predlagana dopustitev individualnega odstopanja od prostorsko izvedbenih pogojev določenih v Odloku o podrobnem prostorskem načrtu Avtobusni terminal v Kranju (Uradni list RS, št. 71/16, 58/17) za potrebe prizidave sobe za reanimacijo in prizidave garaž za reševalna vozila.

II.

Elaborat lokacijske preveritve bo **javno razgrnjen od 26. julija 2021 do 15. avgusta 2021** v času uradnih ur, v prostorih Mestne občine Kranj, Urad za okolje in prostor (I. nadstropje), Slovenski trg 1, 4000 Kranj in na spletni strani občine [**http://www.kranj.si**](http://www.kranj.si)**.**

III.

V času javne razgrnitve ima javnost pravico podati pisne pripombe in predloge na elaborat lokacijske preveritve.

Pripombe in predlogi se lahko do vključno **15. avgusta 2021** podajo pisno ali ustno na mestu javne razgrnitve kot zapis v knjigo pripomb in predlogov, lahko pa se pošljejo na naslov: Mestna občina Kranj, Urad za okolje in prostor, Slovenski trg 1, 4000 Kranj s pripisom »Pripombe na javno razgrnitev elaborata LP z ID št. 2494« oz. na elektronski naslov **mok@kranj.si****.**

IV.

To naznanilo se objavi na spletnih straneh Mestne občine Kranj, [**http://www.kranj.si**](http://www.kranj.si)**.**

V.

Župan Mestne občine Kranj bo po končani javni razgrnitvi zavzel stališča do pripomb in predlogov javnosti. Stališča do pripomb in predlogov bodo objavljena na spletni strani **www.kranj.si.**

Številka: 350-35/2021-10

Datum: 16. 7. 2021

 Matjaž Rakovec

|  |  |  |
| --- | --- | --- |
|  |  |  Župan |